ผมมีอาการเจ็บบริเวณอัณฑะข้างซ้ายนานแล้ว เป็นๆ หายๆ เวลาเหยียดขาจะมีอาการปวด แต่เดินได้ ใช้ชีวิตประจำวันได้ ปวดบางครั้ง ไปตรวจแพทย์ก็ให้ยา แต่ก็ไม่สามารถระบุได้ว่าเป็นไรคับ และไม่หายด้วย ไม่ทราบว่าจะเกิดจากสาเหตุอะไรคับ และตอนนี้ก็วิตกกังวลในเรื่องเพศ เพราะมีอาการหลั่งเร็ว เกรงว่าจะเป็นปัญหาในครอบครัวขึ้นได้ ไม่ทราบว่าต้องทำอย่างไร เคยใช้ยาพวกซิเดก้า ก็ไม่หายคับ วิตกกังวลมากคับ พอจะมีทางแก้ไขไหมคับ
สวัสดีค่ะอาการปวดอัณฑะเกิดได้จากหลายสาเหตุ เช่น การอักเสบ การติดเชื้อ ความผิดปกติทางกายภาพของหลอดเลือด,เส้นประสาท เนื้องอก เป็นต้น ซึ่งการจะรักษาให้ตรงโรคนั้น จำเป็นต้องทราบก่อนค่ะว่าสาเหตุเกิดจากอะไรกันแน่ในเบื้องต้น แนะนำให้ผู้ป่วยกลับไปพบแพทย์ในโรงพยาบาลอีกครั้งค่ะ โดยควรบอกเล่าอาการทั้งหมด รวมถึงปัญหาจากผลกระทบที่ประสบอยุ่ขณะนี้ร่วมด้วยค่ะแพทย์อาจขอทำการตรวจพิเศษเพิ่มเติมนอกเหนือจากการซักประวัติและการตรวจร่างกายโดยทั่วไป เพื่อให้เกิดการวินิจฉัยที่แม่นยำขึ้นค่ะ